google/wiki40b huggingface dataset:
Juvente

Historie og tilknytninger

Juvente ble stiftet 1. – 2. juli 1992, som en sammenslåing av Det Norske Totalavholdsselskaps Ungdomsforbund (DNTU, stiftet 1924) og Norges Godtemplar Ungdomsforbund (NGU, stiftet juni 1909). Juvente talte på dette tidspunktet 7 000 medlemmer. Juvente fungerer som ungdomsorganisasjon for DNT Edru Livsstil (stiftet 29. desember 1859) og IOGT i Norge (stiftet 8. mars 1877). Internasjonalt er Juvente medlem i IOGT-International og ACTIVE (tidligere EGTYF). I Norge er Juvente medlem i paraplyorganisasjonene Actis (Rusfeltets samarbeidsorgan, tidl. Avholdsfolkets Landsråd) og Landsrådet for Norges barne- og ungdomsorganisasjoner (LNU). Studiearbeidet i organisasjonen drives med statsstøtte via Studieforbundet Næring og Samfunn.
The Sun (New York)

Historie

The Sun begynte å publisere 3. september, 1833 i New York, som en morgenavis, med Benjamin Day som redaktør og slagordet "It Shines for All". En kveldsutgave ble lansert i 1887. Frank Munsey kjøpte i 1916 begge avisene og fusjonerte Evening Sun med New York Press. Morgenuvgaven av The Sun var en tid fusjonert med Munsey's New York Herald som The Sun and New York Herald, men i 1920 ble de separert igjen. Avisen eksisterte fram til 4. januar 1950, når den fusjonerte med New York World-Telegram til en nu avis kalt New York World-Telegram and Sun. I 1966, ble denne avisen igjen fusjonert med New York World Journal Tribune.
Spissnutebiller

Utseende

Små (1 – 5 mm), mer eller mindre pæreformede biller. Vanligvis mørke på farge, av og til med metallglans, men noen arter er klart røde eller gulaktige. Beina er ofte lysere. Hodet er lite, med store, flate fasettøyne. I midten er det trukket ut til en sylindrisk, temmelig rett snute som varierer i lengde fra omtrent så lang som resten av hodet til omtrent så lang som hele resten av kroppen. Antennene er festet på sidene av snuten omtrent i midten av denne, og består av (10-) 11 ledd. De er ikke knebøyde, og de tre ytterste leddene danner en avlang kølle. Pannen (mellom fasettøynene) har ofte tydelige lengdefurer eller groper som er viktige ved artsbestemmingen. Brystskjoldet (pronotum) er omtrent så bredt som langt sett ovenfra, med avrundede sidekanter. Det er gjerne tett og grovt, men ikke dypt, punktert og har ofte en markert midtfure. Dekkvingene er høyt hvelvet og bredest bak midten, slik at hele dyret blir pæreformet. De har tydelige, skarpe punktstriper. Beina er forholdsvis lange og slanke, og føttene er fire-leddete, med det tredje leddet tolappet. Leggene har ofte en tann på innsiden nær spissen. Larvene er korte og tykke, C-formede, med kraftig hodekapsel men beina redusert til vorter.

Levevis

Spissnutebillene kan finnes på en lang rekke plantefamilier, selv om hver art gjerne bare angriper noen få plantearter. De kan spise på blomster, stilker, blader eller røtter. Tross sin lille kropsstørrelse synes de bare ha én generasjon per år, og de voksne billene kan leve i over et år. Flest arter finnes på planter i erteblomstfamilien (Fabaceae), særlig på kløver.

Skadedyr

Noen arter av spissnutebiller kan forekomme i svært store mengder og gjøre skade på rødkløver (Trifolium pratense) og lusern (Medicago lupulina). Arten Eutrichapion vorax har vist seg å spre to forskjellige virus til bondebønner (Vicia fava). På den andre siden kan noen av disse billene muligens brukes i biologisk bekjemping av brysomme ugress, blant annet gulltorn (Ulex europaeus) og brennesle (Urtica dioica) i områder der disse har blitt innført fra Europa.

Kilder

Gønget, H. 1997. The Brentidae (Coleoptera) of Northern Europe. Fauna Entomologica Scandinavica 34. E.J. Brill.
Fylkesvei 5296

Fylkesveg 5296 går mellom Orfallet og Festtangen i Ytre Arna i Bergen. Veien er 2,9 km lang.
Frem til 2019 hadde veien betegnelsen Fv238.
Dietrich Mateschitz

Sport

I november 2004 kjøpte Mateschitz Formel 1-teamet Jaguar Racing av Ford, og navnet ble endret til Red Bull Racing. I september 2005 gikk Mateschitz sammen med sin venn og tidligere F1-fører Gerhard Berger og kjøpte det italienske Minardi-teamet fra dets australske eier Paul Stoddart, og navnet ble endret til Scuderia Toro Rosso (Toro Rosso er italiensk for «Red Bull»). I 2010 vant Red Bull Racing Formel 1s konstruktørmesterskap og Red Bull-føreren Sebastian Vettel vant førermesterskapet, og både teamet og Vettel gjentok senere bragden ved å vinne begge mesterskapene i både 2011 og 2012.
Han eide også et NASCAR-team kalt Team Red Bull, som konkurrerte fra 2006 til 2011.
I 2004 kjøpte han den tidligere Formel 1-banen A1-Ring, og omdøpte den til Red Bull Ring. Banen ble gjenåpnet i mai 2011 og arrangerte en runde av DTM-mesterskapet i 2011.
I april 2005 kjøpte han den østerrikske fotballklubben SV Austria Salzburg og i mars 2006 kjøpte han den amerikanske klubben MetroStars. Begge klubbene ble deretter oppkalt etter hans berømte drikk, som henholdsvis Red Bull Salzburg og Red Bull New York. I 2007 grunnla han Red Bull Brasil, en fotballklubb basert i Campinas, Brasil. I mai 2009 grunnla han en tysk fotballklubb kalt RB Leipzig. Fra 2012 er han også eier av den tyske ishockeyklubben EHC München, som også fikk navnet endret til Red Bull München.
Scelophysini

Utseende

Små, brede, kraftige, langbeinte oldenborrer. Kroppen er kledt med lys, gjerne blålig bestøvning.

Utbredelse

Gruppen er utbredt i det sørlige Afrika.
Norsk digitalt bibliotek

Norsk digitalt bibliotek var et program initiert av ABM-utvikling, Statens senter for arkiv-, bibliotek- og museum, for å koordinere og samordne digitale ressurser og tjenester på Internett. Prosjektet ble gjennomført i perioden 2003-2008. Følgende visjon ble lansert for de permanente tjenester og produkter i Norsk digitalt bibliotek:
"Norsk digitalt bibliotek skal gi alle enkel tilgang til digital informasjon og kunnskap"
.
Offentlige arkiver med blant annet bildesamlinger skulle digitaliseres og gjøres offentlig tilgjengelig.
Aftenposten Vitenskap

Aftenposten Vitenskap er et aktualitetsmagasin, utgitt av Schibsted Magasiner AS. Magasinet utkommer 11 ganger i året. Det ble første gang utgitt i mai 2016.
Aftenposten Vitenskap trykker artikler, bildefeatures, anlayser og kommentarer innenfor et bredt spekter av temaer fra anerkjente internasjonale innsiktsmedier, samt fra gjesteskribenter og forskere. Siden oppstarten har Aftenposten Vitenskap hatt på trykk artikler fra et flere skribenter, og bidrag fra over 50 ulike internasjonale publikasjoner.
Aftenposten Vitenskap selges i eget abonnement og løssalg. Det distribueres til abonnenter gjennom Aftenpostens budtjenester, og selges i løssalg i de større Narvesenkiosker (Kr. 69,00 per 2016).
I 2016 er redaktør Sverre Amundsen og ansvarlig redaktør Espen Egil Hansen

Opplag

Bekreftede netto opplagstall fra Mediebedriftenes Landsforening:
Lesja

Geografi

De fleste innbyggerne bor i Lesja, Lora, Lesjaverk, Lesjaskog og på Bjorli.
Størsteparten (82 %) av kommunen ligger over 900 moh. Bebyggelsen ligger i hovedsak på 500 til 650 meters høyde langs Raumabanen og E136.
Kommunens hovednæring er landbruk. Nær 30 % av de yrkesaktive i kommunen jobber innen jordbruk.

Vassdrag

Gudbrandsdalslågen renner østover gjennom Lesja og har utspring i Lesjaskogsvatnet som også er utspring for Rauma som renner vestover til Åndalsnes.
Lesjavatna var grunne vann øst og vest for kirken. De ble tappet ned på 1800-tallet og bunnen som ble blottlagt, Lesjaleirene, ble etterhvert dyrket opp.

Tusenårssted

Kommunens tusenårssted er Tunstugu som ligger på Lesja bygdemuseum. Bygget rommer kafé og utstillingslokaler for museet. I mange sammenhenger er dette bygdas storstue, som blir brukt til bryllup, begravelser, store arrangementer osv.

Vennskapskommuner

Lesja kommune inngikk den 29. oktober 2006 en vennskapsavtale med Marijampolė i Litauen.

Lydopptak av dialekt fra Lesja

stedsnavn nevnes ikke
Problemer med å lytte til denne filen? Se Hjelp:Multimedia.
stedsnavn nevnes
Problemer med å lytte til denne filen? Se Hjelp:Multimedia.
Don't Let Me Down (Beatles-sang)

Bakgrunn

John Lennon sa ganske kortfattet i 1980 at «Don't Let Me Down» var skrevet av ham og den handlet om Yoko Ono. McCartney mente at teksten reflekterte en intens del av Lennons liv. Han hadde innledet et forhold til Ono og sammen sniffet de heroin. Samtidig var Lennon så ofte blitt såret og etterlatt av folk som betydde mye for ham. Derfor mente McCartney at tittelen var en bønn til Ono om å ikke svikte ham.

Get Back Sessions – Januar 1969

Lennon og George Harrison var de første av medlemmene som ankom Twickenham Film Studios 2. januar, og de første sangene som ble presentert var «Don't Let Me Down» og «Dig a Pony». Gruppen brukte masse tid på å terpe på «Don't Let Me Down», og det inkluderte datoene 2./3./6./7./8. januar. Årsaken til terpingen lå muligens mye i taktskiftene i mellomverset. 6. januar foreslo McCartney at de skulle ha et slags «rop og svar» arrangement med hensyn til vokal i mellomverset. Eksempel på dette kan man høre på «Fly on the Wall» som var et 22 minutters langt spor på bonus-CD-en til Let It Be... Naked. Ellers finnes et filmklipp med en kort gjennomgang fra 6. januar som ble med tidlig i filmen Let It Be.

Innspilling i Apple Studios

Da Get Back Sessions ble flyttet over til Apple Studios, ble «Don't Let Me Down» innspilt både 22. og 28. januar. De fikk til en bra tagning på sistnevnte dato, og opptaket ble utgitt som B-side til singlen Get Back. En versjon fra 22. januar ble plukket ut til å være med på det planlagte albumet Get Back. Men da Glyn Johns forsøkte å presentere en versjon av albumet i mai 1969, var medlemmene i Beatles uinteressert og utgivelsen ble foreløpig lagt på is. En ny utgave fra Johns ble presentert i januar 1970, men nok en gang strandet prosjektet. Men før den tid hadde radiostasjonen WBCN i Boston spilt Get Back plata i sin helhet for sine lyttere, og dette avfødet mange bootlegs med de opptakene.

Takkonserten 30. januar 1969

«Don't Let Me Down» ble spilt to ganger 30. januar da gruppen spilte på taket av Apple bygningen i 3 Saville Row. Dette skyltes sannsynligvis at Lennon glemte teksten på siste vers og fant på noen nonsens tekst i stedet i første forsøk. Men da de startet andre forsøk, rotet han det til i første vers i stedet. I filmen Let It Be ser man første forsøk. Det samme gjør man i episode 8 av Anthology (men der er den ikke i sin helhet). Versjonen som ble utgitt på Let It Be... Naked, var en sammenklipping av begge variantene. Det som spesielt skiller versjonene fra singelversjonen. og Let It Be... Naked-varianten, er at Harrison er med på harmonivokal i refrengene på sistnevnte.

Annet

Det norske bandet Backstreet Girls ga ut en sang som het «Don't Let Me Down» på albumet Tuff Tuff Tuff i 2001. Den sangen er laget av Petter Baarli og Bjørn Müller og har ingen ting med Lennon/McCartneys komposisjon å gjøre.
Huset Luxembourg

Huset Luxembourg var en adelig familie i middelalderens Luxembourg. I 1308 ble Henrik, greve av Luxembourg konge av Tyskland, hans sønn, Johan av Luxembourg ble kort etter konge av Bøhmen. Dynastiets kontroll over Det hellige romerske rike av den tyske nasjon ble to ganger avbrutt av Huset Wittelsbach. Ved keiser Sigismunds bortgang i 1437 døde dynastiet ut og ble etterfulgt av Huset Habsburg.
10. februar

Navnedag

Ingfrid og Ingrid
St. Francis gasskraftverk

St. Francis gasskraftverk er et gasskraftverk i delstaten Missouri i USA. Anlegget har en installert produksjonskapasitet på 578 MW, fordelt på 2 blokker / turbiner.
Anlegget ble påbegynt omkring 1999 og stod ferdig i 2001. Brenselkilden er naturgass. Operatør er selskapet Associated Electric Corp.
Molekyl

Et molekyl er en elektrisk nøytral enhet som består av minst to atomer. Atomene deler ett eller flere par av elektroner i sterke kovalente bindinger. Som hovedregel er det bare ikke-metaller som danner denne bindingstypen.
Et molekyl kan bestå av to like atomer som for eksempel oksygengass (O₂) eller av ulike atomer som for eksempel vann (H₂O) som består av to hydrogenatomer og ett oksygenatom. 
Molekyler finnes også i form av makromolekyler, som for eksempel proteiner og DNA. I mange tilfeller er det vanskelig å bruke den enkle definisjonen på molekyler når en har med makromolekyler å gjøre, idet en naturlig molekylær enhet egentlig består av flere subenheter med tilstrekkelig mange svake bindinger til å holde dem sammen i en mer eller mindre permanent enhet, som mister sin naturlige funksjon dersom en forsøker å skille subenhetene fra hverandre.

Molekylgeometri

Molekyler har en likevektstilstand med hensyn til geometri (bindingslengde og vinkler). De oscillerer med vibrasjon og rotasjon stadig omkring likevektstilstanden. Et rent stoff består av molekyler med samme gjennomsnittlige geometriske struktur. Den kjemiske formelen og strukturen til et molekyl er de to viktigste faktorene for de kjemiske egenskapene, spesielt reaktivitet. Isomerer deler kjemisk formel men har normalt svært ulike kjemiske egenskaper på grunn av deres ulike strukturer. Stereoisomerer, en spesiell variant av isomerer, kan ha svært like fysiokjemiske egenskaper og samtidig svært ulike biokjemiske aktiviteter.
Schkopau kraftverk

Schkopau kraftverk er et varmekraftverk i byen Schkopau langt sør i delstaten Sachsen-Anhalt i det sentraleTyskland, nær grensen til Sachsen. Anlegget ligger ikke så langt fra byen Saale. Det har en installert produksjonskapasitet på brutto 900 MW, og stod ferdig i 1996.
Brenselkilden er brunkull, og det brennes inntil 9 mill. tonn årlig. Operatør er energiselskapet E.ON Energie AG. Det leveres strøm til kjemisk industri i området, til Deutsche Bahn, og til Vattenfall.
De totale CO2-utslippene i 2008 var ca. 6 336 600 tonn.
Platycheirus amplus

Utseende

En middelsstor (7-10 mm), blankt gul og svart blomsterflue. Kroppen er noe bredere og mer påfallende hårete enn hos de fleste andre Platycheirus-arter. På hannens frambein er låret brungult med tette, mørke hår langs bakkanten, ingen av disse skiller seg særlig ut fra de andre. Leggen er gul, jevnt utvidet, ikke påfallende bred. Første fotledd er stort, hvitt, nærmest trapesformet, mye bredere enn leggen. De andre fotleddene er ganske små, omtrent halvparten så brede som det første. Det andre leddet er hvitt, leddene 3-5 gule. På mellombeinet har låret en markert knekk i midten, leggen har en tett dusk av mørke hår litt innenfor midten. Bakbeina er nesten helt mørke, det første fotleddet spoleformet. Bakkroppen er noe bredere enn vanlig hos Platycheirus-hanner. Det andre leddet har et par ganske små, gule tverrflekker, leddene 3 og 4 har hvert sitt par firkantede, gule flekker som bår ut til ytterkanten, men er bredt skilte i midten. Hunnen har fire par, ofte litt utydelige, gule flekker på bakkroppen.

Levevis

Arten finnes på våtmarker, myrer og ved bredden av ferskvann. Larvene lever trolig av bladlus. De voksne fluene besøker gjerne blomster og flyr i mai-august.

Utbredelse

Dette er en nordlig art som finnes fra Belgia og nordover i Europa, og i Alpene. Den forekommer også ved stillehavskysten i Russland, trolig også i resten av det nordlige Russland. I Nord-Amerika er den utbredt fra Alaska sør til det midtre USA. I Norge finnes den over hele landet, muligens bortsett fra høyfjellet og mesteparten av Finnmark.
Haugfossen Rundt

Haugfossen Rundt er navnet på en tursti og kultursatsing i Modum Kommune i Buskerud, mellom Haugfosstråkka, Blaafarveværket og Nyfossum.
Området omkring Haugfossen i elva Simoa har vært et viktig knutepunkt historisk, og har mange kulturminner. I årene 2011- 2012 ble tursatsningen initiert og det ble utført rydningsarbeid for å avdekke hustufter, murer av kornmølle, tilrettelegge gangveier, tilrettelegge utsiktspunkter med mer.
Mange av kulturminnene har tilknytning til Blaafarveværkets stordriftstid, lokalhistorie og kunsthistorie i forbindelse med Friluftsakademiet ved Haugfossen.
Fra våren 2013 blir prosjektet utvidet til å omfatte informasjonsplaketter med bilder, tekst og QR-koder.
Torvastad Idrettslag

Torvastad Idrettslag (stiftet i 1945) er et idrettslag fra Torvastad på Karmøy. Klubben driver med breddeidrettene fotball, friidrett, innebandy og orientering. Idrettslaget har to gressbaner, en friidrettsløpebane, en liten kunstgressbane, en stor kunstgressbane samt en ballbinge. Stadion til Torvastad heter Torvastad idrettssenter og ligger på Håland på Torvastad, hvor også TineStafetten for Karmøy gjennomføres hvert år. A-laget i fotball rykket i 2014 opp til 4. divisjon samtidig som de ble kretsmestere i 5. divisjon.
Biphyllocera

Utseende

Middelsstore, avlange, oldenborrer. Antennene har en seks-leddet vifte. Dekkvingene har tydelige lengdefurer.

Utbredelse

Artene lever i Australia (Western Australia).
Lørenskog historielag

Lørenskog historielag ble stiftet 21. januar 1954. Historielaget arbeider for å vekke interessen for Lørenskogs historie og bevare verneverdige forminner.
Historielaget deltok med to medlemmer, Tore Reierstad og Ragnar Birkeland, i et utvalg på 5 medlemmer som planla arbeidet med ny bygdebok for Lørenskog kommune.
Krone (valuta)

Krone er en myntenhet som brukes i flere land som Norge, Sverige (krona), Danmark, Island (króna), Færøyene (króna), Tsjekkia (koruna) og Slovakia (koruna). Krone var også i bruk i Østerrike-Ungarn (østerrike-ungarske krone) og Estland (estlandsk krone).
Den norske valutaen har betegnelsen NOK, den svenske SEK, den danske DKK, den islandske ISK, den tsjekkiske CZK, og den slovakiske SKK, som ble erstattet av euro i 2009.
I noen land brukes øre som mynt, og én øre er da verdt 1/100 krone.
Krone ble gyldig betalingsmiddel i Danmark fra 1. januar 1875, i Norge fra 1875.
Kenyatta International Conference Centre

Kenyatta International Conference Centre (KICC) er en 26 etasjer høy bygning og skyskraper i Nairobi, Kenya, og et av byens mest kjente landemerker. KICC ble påbegynt i 1969 og offisielt innviet i 1973.
Bygningen var opprinnelig bestilt som hovedkvarter for Kenyas eneste politiske parti, KANU. Den norske arkitekten Karl Henrik Nøstvik overtok byggeplanene etter en kenyansk arkitekt som hadde tegnet et bygg på syv etasjer. Nøstvik som var sendt til Kenya som en av de første norske uhjelps-eksperter fikk anmodning av Jomo Kenyatta om å gjøre bygget betydelig høyere.
Den høyere versjonen av bygget krevde avanserte arkitektoniske forandringer og kostnadene økte betraktelig. Kenyatta overtalte regjeringen til å gå inn med ytterligere støtte og Norge bidro til fullføringen av bygget. Det stod ferdig til Verdensbankens konferanse i 1973 i Nairobi.
Bygget og den tilstøtende konferansesal med plass til 4 000 brukes ofte til internasjonale konferanser.
Hedmark fylkeskommunes kulturpris

Hedmark fylkeskommunes kulturpris er en pris som har blitt delt ut årlig siden 1984 av Hedmark fylkeskommune. Prisen skal tildeles enkeltpersoner bosatt i Hedmark. Den kan også i helt spesielle tilfelle tildeles grupper, organisasjoner, lag og institusjoner. Formålet med fylkeskulturprisen er å stimulere utviklingen av kulturlivet i fylket og være en oppmuntring til nyskaping og ekstraordinær innsats. 
Jury for prisen ledes av fylkesordføreren og består ellers av fylkesråden med ansvar for kultur og tre representanter fra fylkestinget. Alle som ønsker det kan foreslå kandidater. Prisen deles fortrinnsvis ut på fylkestingets siste møte hvert år. Prissummen beløper seg til 100 000 kroner. Prisvinneren mottar også en keramisk maske laget av kunstneren Astrid Grue fra Dalsbygda. Kunstverket er et kvinneansikt som skal symbolisere Hedmark.  
Mange av prismottagerne i Hedmark er visekunstnere. Det har blitt tildelt to priser for arbeidet med skogfinnenes historie: til Åsta Holth og Åsnes Finnskog Historielag; og to priser til representanter for andre minoritet: tatermusikeren Elias Akselsen og den sørsamiske musikeren Marja Helena Fjellheim Mortensson. Prisen har også ved tre anledninger blitt tildelt idrettsutøvere, senest i 2012 til Therese Johaug.
Soning av karantene

Soning av karantene i fotball
Karantenens virkningsområde
Spiller, trener eller leder som har karantene etter bestemmelsene i dette reglement, kan ikke spille, oppholde seg i teknisk område eller fra annet område lede laget i de kampene karantenen gjelder. Det samme gjelder i resten av kampen der spilleren, treneren eller lederen blir utvist eller bortvist.
Rødt kort gir automatisk minst 1 kamps karantene, og skal sones i samme seriesystem/nivå som kortet er gitt. Unntak: NM cup, hvor straffen kan gjøres gjeldende for neste serie kamp. 1 kamps karantene er ikke til hinder for at ytterlige sanksjoner kan bli gitt.
Dersom en kamp blir avbrutt gjelder tildelte røde kort med påfølgende straff, mens gule kort glemmes. Dersom en kamp blir avbrutt hvor en spiller soner karantene, har ikke straffen blitt fullbyrdet og følgelig må neste kamp også sones.
Gult kort
4 Gule kort = 1 kamp i karantene. Etter 4 gule er det karantene for hver 2 gule, dvs etter 6,8,10,12 osv
2 Gule = 1 rødt, telles som 1 rødt statistikken til spilleren. 
Særtilfeller: I kvalifisering/sluttspill kamper teller ikke tidligere kort i ordinær liga. Karantene som følge av utvisning eller bortvisning overføres til neste sesong dersom opparbeidet i siste seriekamp.
Perissomerus

Utseende

Middelsstore, blanke, avlange trebukker, rødbrune, dekkvingenes spiss ofte mørk. Antennene er lengre enn kroppen. Pronotum er lengre enn bredt, uten pigger langs kanten, mer eller mindre sylindrisk. Dekkvingene er nokså jevnbrede, med markerte, rettvinklede "skuldre" og en liten pigg i spissen. Beina er nokså lange og slanke.

Utbredelse

Gruppen er utbredt i Sør-Amerika, fra Venezuela i nord til Paraguay i sør.
Atlasspinner

Utseende

En stor spinner med enormt store vinger, kroppen er forholdsvis liten. Vingespennet kan være opptil 28 cm, men er vanligvis 20-23 cm. Kroppen og vingene er lyst rødbrune, hver vinge har en stor, kileformet, delvis gjennomsiktig, sølvfarget flekk i midten, rundt denne et trekantet, mørkere rødbrunt felt. Fremvingene har sterkt uttrukne, krokformede vingespisser, særlig hos hannen. Forvingespissen har en viss likhet med et slangehode, det kan muligens gi arten en viss beskyttelse mot rovdyr. Som vanlig hos påfuglspinnere er hunnen betydelig kraftigere enn hannen, med bredere vinger, men vingespennet er ikke vesentlig større.
Larven er grønn med et hvitt vokslag, naken men med fingeraktige, kjøttfulle pigger, den virker svært tykk og trinn.

Levevis

Atlasspinneren lever i tropisk skog. Den flyr om natten og kommer gjerne til lys. Hunnene sitter mest i ro og skiller ut feromoner, som hannene med sine fjærformede antenner kan merke på lang avstand. Larvene kan trolig leve på mange ulike busker og trær, i oppdrett er det vanlig å fore dem med syrin eller liguster.
De voksne spinnernes munndeler og fordøyelsesorganer er tilbakedannet, og de kan derfor ikke oppta næring. Den overlever på de næringsreservene (i form av fett) den bygger opp som larve, før den forpupper. Den lever kun et par uker som voksen, og denne tiden brukes til å formere seg.

Oppdrett

I likhet med mange andre påfuglspinnere er larvene til denne arten forholdsvis lette å holde i fangenskap, siden de ikke er kresne på føden. Eggene er også hardføre slik at de for eksempel kan sendes i posten. Denne arten er derfor populær å holde som husdyr, og finnes gjerne i sommerfuglhus. Før larven forvandler seg til puppe spinner den seg inn i en stor kokong av silke. Denne silken er grovere enn den fra silkeormen, men kan brukes til å lage tekstiler, og det foregår noe silkeproduksjon basert på denne arten i India.

Utbredelse

Atlasspinneren forekommer fra India i vest gjennom det sørøstre Kina, Thailand, Laos, Malaysia, Singapore og store deler av Indonesia østover til Ny-Guinea. Den er den eneste arten i slekten Attacus som er vidt utbredt, de øvrige artene er begrenset til én eller noen få øyer, også den eneste arten i slekten på det asiatiske fastlandet.
Monolitten

Kort om Vigelandsanlegget

Vigelandsanlegget omfatter 320 mål i Frognerparken og inneholder tilsammen 214 skulpturer i bronse og granitt, tretten smijernsporter og to bronsedører, med i alt nærmere 600 figurer. Parken er 850 meter lang, og skulpturene er gruppert i fem større enheter: «Hovedportalen», «Broen» med «Barneplassen», «Fontenen», «Monolittplatået»  og «Livshjulet». Anlegget stod først ferdig rundt 1950.